**Latvijas Būvniecības padomes (LBP) sēdes**

PROTOKOLS

Tiešsaistē MS Teams (Ekonomikas ministrija)

plkst.14:00

Rīgā, 2021. gada 15.aprīlī Nr.5

Sēdi vada: **Gints Miķelsons** - Latvijas Būvniecības padomes priekšsēdētājs

Sēdē piedalās padomes locekļi: **Artis Dzirkalis, Leonīds Jākobsons, Klāvs Grieze, Ilmārs Leikums, Jānis Rāzna, Ervīns Timofējevs, Normunds Tirāns, Normunds Grīnbergs, Andris Veinbergs, Gunārs Valinks, Kaspars Bondars.**

Pieaicinātie:

**Olga Feldmane** –Ekonomikas ministrijas Būvniecības politikas departamenta direktore ;

**Andris Lazarevs**, Ekonomikas ministrijas Būvniecības politikas departamenta direktores vietnieks;

**Dainis Ģēģeris** – Latvijas Siltuma, Gāzes un Ūdens Tehnoloģijas Inženieru Savienība;

**Monta Berga** – Biedrība “Latvijas ceļu būvētājs”;

**Vilnis Puļķis** – Latvijas Inženierkonsultantu asociācija;

**Inese Rostoka** – Ekonomikas ministrijas Būvniecības politikas departamenta vecākā eksperte.

Sēdē nepiedalās padomes locekļi: **Andris Bērziņš, Māris Bambis, Jurijs Strods, Pēteris Dzirkals, Ilze Beināre, Edvīns Kāpostiņš, Ināra Laube, Ilmārs Leikums.**

Protokolē: Dace Lagzdiņa – Ekonomikas ministrijas Būvniecības politikas departamenta referente.

Darba kārtībā :

1. Latvijas Būvniecības nozares attīstības stratēģijas realizācijas statuss 2020.gadā un prioritātes 2021.gadam. (G.Miķelsons)

# 2. Latvijas kopējais redzējums par vēlamajiem ieguldījumiem nozarē (t.sk. NVO aktivitātēm/līdzdalībai) no ES fondiem un citiem ārvalstu finanšu instrumentiem (t.sk. Atveseļošanas un noturības mehānisms un Daudzgadu finanšu ietvars). (O.Feldmane)

3. Diskusija par Būvniecības regulējuma pārmaiņu ceļa karti. (G.Miķelsons)

4. Citi informatīvi jautājumi

**1.§**

**Latvijas Būvniecības nozares attīstības stratēģijas realizācijas statuss 2020.gadā un prioritātes 2021.gadam.**

**--------------------------------------------------------------------------------------------**

**Ziņo:** G.Miķelsons

**G.Miķelsons** atgādina par 2021.gada plāna aktivitātēm -

1. Būvniecības regulējuma pilnveidošana;
2. Būvspeciālistu sertificēšanas sistēmas pilnveidošana;
3. Publisko iepirkumu sistēmas pilnveidošana;
4. Zaļās būvniecības sistēmas izveide;
5. Latvijas Būvniecības padomes reforma.

**G.Miķelsons** informē, ka 2021. gada iesāktās aktivitātes pēc plāna tiek turpinātas un aicina apstiprināt Latvijas Būvniecības nozares attīstības stratēģijas plānu.

Padomes sēdē piedalās 12 Padomes locekļi .

“Par” – balso 8 padomes locekļi.

,,Atturas” – 4 padomes locekļi (Artis Dzirkalis, Normunds Grīnbergs, Klāvs Grieze, Ilmārs Leikums) .

**Nolemj:** Apstiprināt prioritātes 2021.gadam.

# **2.§**

# **Latvijas kopējais redzējums par vēlamajiem ieguldījumiem nozarē (t.sk. NVO aktivitātēm/līdzdalībai) no ES fondiem un citiem ārvalstu finanšu instrumentiem (t.sk. Atveseļošanas un noturības mehānisms un Daudzgadu finanšu ietvars).**

# **--------------------------------------------------------------------------------------------**

# **Ziņo :** (O.Feldmane)

**O. Feldmane** informē par Valsts kancelejas vēstuli, kurā nevalstisko organizāciju un Ministru kabineta sadarbības memoranda īstenošanas padome lūdz ministrijas organizēt diskusijas attiecīgās nozarēs. Ņemot vērā vēstulē minēto ir lūgums Latvijas Būvniecības padomes biedriem savas idejas un priekšlikumus iesūtīt Ekonomikas ministrijā līdz 2021.gada 21. aprīlim apkopošanai.

Ekonomikas ministrija ir apkopojusi statistiku par izsniegto būvatļauju skaitu 2020.gadā, ir vērojams neliels, bet tomēr pieaugums. Informācija ir pieejama Būvniecības informācijas sistēmā – [www.bis.gov.lv](http://www.bis.gov.lv)

**G.Miķelsons** min, ka Valsts ieņēmumu dienesta vadītāja ziņojusi Saeimas komisijā, ka Covid - 19 valsts atbalsta programmām uz apgrozāmo līdzekļu pabalstiem ir pieteikušies arī būvniecības nozares uzņēmumi, kuri ir saņēmuši vairāk ~8M EUR. VID ir uzsācis šo uzņēmumu segmenta padziļinātu analīzi. Skatot VID pieejamos publiskos datus ir redzams, ka vairākums šo pabalstu saņēmēji ir mazie komersanti (projektētāji, konsultanti, tirgotāji, ražotāji, specializēto būvdarbu veicēji reģionos).

**O.Feldmane** uzskata, ka ja ir noteikti valsts kritēriji, kam tiek piešķirts atbalsts, tad ikviens uzņēmējs, kas atbilst šiem kritērijiem var pieteikties.

**G.Miķelsons** aktualizē jautājumu parANM/RFF un MFF ES fondiem 2027, parnepieciešamību organizēt stratēģisku tikšanos ar Finanšu ministriju un citām institūcijām, lai veiktu stratēģisko plānošanu, kā kopējos publisko investīciju apjomus ir iespējams līdzsvarot nākošo 7 gadu periodā.

**N.Grīnbergs** vēlas noskaidrot vai un cik lielu Eiropas fondu finansējumu tuvāko 3-5 gadu laikā paredzēts novirzīt tieši ēku renovācijas mērķiem saistībā ar Ineses Vaideres vēstuli Ekonomikas ministram, kurā minēts, ka ēku renovācijai jāatvēl liela daļa no Eiropas fondu finansējuma.

**O.Feldmane** skaidro, ka tagad Eiropas Komisija virza šo jautājumu par esošo ēku renovāciju (Renovation wave paper), vienlaicīgi sasniedzot klimata neitralitātes kritērijus. Līdzekļi ir paredzēti, taču vairāk tas attiecas uz veco ēku atjaunošanu saistībā ar ēku energoefektivitāti.

Šī informācija ir publicēta Finanšu ministrijas mājaslapā, taču dati tiks nosūtīti padomes dalībniekiem e-pastā.

**D.Ģēģeris** interesējas par ēku energoefektivitātes jautājumiem saistībā ar iepirkumu energoefektivitātes aprēķina programmatūras izstrādei. Piedāvā izstrādāt Latvijā savu programmatūru, jo tas izmaksātu 500000 EUR. Tas būtu lētāk nekā pirkt pa 6000000 EUR, taču sīkāk šo jautājumu noteikti vajadzētu apspriest ar Mājokļu politikas departamenta vadību.

**G.Miķelsons norāda,** ka šobrīd aktuāla tendence ir SaaS un Cloud (mākoņskaitļošanas programmatūras) risinājumu, arī šajā jomā varēt izpētīt un iespējams ieviest būvniecības nozarei jaunu koplietošanas programmatūru.

*Detalizēta prezentācija pielikumā.*

**Nolemj :** LSGUTIS līdz nākošai padomes sēdei organizēt sapulci ar Mājokļu politikas departamentu un iespējamiem programmatūras ekspertiem par šo jautājumu

**3.§**

**Diskusija par** **Būvniecības regulējuma pārmaiņu ceļa karti.**

**--------------------------------------------------------------------------------------------**

**Ziņo :** (G.Miķelsons)

**G.Miķelsons** atgādina, ka ceļas kartes īsā un garā versija visiem padomes biedriem ir izsūtīta un aicina nonākt līdz kopīgam dokumentam, kuru varētu apstiprināt tuvākā padomes sēdē. Mērķis būtu īsā versijā definēt uz 1-2 A4 lpp būvniecības regulējuma (BL, VBN, ĒBN/IBN līmeņa) un būvniecības procesa konceptuāla līmeņa vēlamo pārmaiņu/uzlabojumu priekšlikumu sarakstu.

**E.Timofejevs** uzskata, kavisiemnav viena kopēja skatījuma, tādēļ vajadzētu izrunāt šo jautājumu un vienoties kā mēs šo Būvniecības regulējuma pārmaiņu ceļa karti redzam 10 gadu griezumā.

**N.Tirāns** atbalsta G.Miķelsonapriekšlikumuun pauž uzskatupar to, ka tas ir ļoti darbietilpīgs process, lai pilnībā mainītu esošo garo versiju. Uzsver, ka būtiski ir sekojoši jautājumi: inženierkonsultanta, būvuzrauga, autoruzraudzības un VUGD funkcijas.

**D.Ģēgeris** min, ka piedāvātais variants ir ļoti labs, ko turpmāk vajadzēs izmantot kā metodisko materiālu.

**A.Veinbergs** uzskata, ka virsmērķus var formulēt ļoti īsi un iesniegt tos G.Miķelsonam.

**A.Dzirkalis** norāda, ka ir izveidota darba grupa, kas pie tā strādā, tādēļ vajadzētu pabeigt iesākto variantu.

**O.Feldmane** atbalsta procesu un aicina vienoties par konceptuālajiem risinājumiem un papildusinformē, ka šodien Saeimavienbalsīgi pieņēma grozījumus Būvniecības likuma 3.lasījumā.

*Detalizēta prezentācija pielikumā.*

**Nolemj :** E.Timofejevam organizēt sanāksmi par šo jautājumu 2021.gada 22.aprīlī.

**4.§**

**Citi informatīvi jautājumi**

**--------------------------------------------------------------------------------------------**

Nolemj: Nākamo padomes sēdi sasaukt 2021.gada 20.maijā, plkst.14.00.

Sēdi slēdz 15:35

Padomes priekšsēdētājs G.Miķelsons

Protokolu sagatavoja D.Lagzdiņa